“Paxtakor”ning navbatdagi uy o‘yinida Samsung Galaxy S4 egasi aniqlanadi

5-iyul, shanba kuni bo‘lib o‘tadigan “Paxtakor” — “Bunyodkor” bahsiga tashrif buyurgan muxlis “Sog‘lom bola yili”ga bag‘ishlangan “Omadli muxlis” ijtimoiy aksiyasida ishtirok etishi va esdalik sovg‘alari sifatida Samsung Galaxy S4 yoki Samsung Galaxy S4 mini, “Sharq Telekom” provayderiga tekin ulanish va 10 GB internetdan foydalanish, Ucell’dan esdalik sovg‘alari hamda Fitness House sog‘lomlashtirish markaziga oylik abonementni qo‘lga kiritishi mumkin. Bu haqda “Olamsport” xabar qildi.

Chiptalarni xarid qilgan kishi “Omadli muxlis” ijtimoiy aksiyasi ishtirokchisiga aylanadi. Chiptalar “Paxtakor” Markaziy stadioni kassalarida 5000 so‘mga sotilmoqda.
“Paxtakor” — “Bunyodkor” uchrashuvi 5-iyul, shanba kuni “Paxtakor” Markaziy stadionida soat 19:30 da boshlanadi.